open-index/open-wikipedia-markdown huggingface dataset:
देवीकुलम

**देवीकुलम** (Devikulam) भारत के केरल राज्य के इडुक्की ज़िले में स्थित एक नगर है।

## विवरण
देवीकुलम मुन्नार नामक स्थल से करीब १६ किलोमीटर दूर स्थित एक छोटा सा पर्वतीय स्थल है। यह समुद्र तल से 1800 मीटर की उँचाई पर स्थित है।

## नामोत्पत्ति
मिथक (पौराणिक कथा) से उत्पन्न देवीकुलम नाम का मतलब है:
* देवी -> सीता देवी और
* कुलम -> तालाब

पौराणिक कथा के अनुसार सीता देवी ने इस सुंदर और रसीली देविकुलम झील में स्नान किया था और इस तालाब को पवित्र बना लिया था। ये तालाब हरी-भरी पहाड़ियों से घिरा हुआ है और अब सीता देवी के याद मैं इस तालाब का नाम देविकुलम बन गया। इस पवित्र भूमी के दर्शन करने के लिये और इस तालाब का पानी पीकर रोगों से मुक्ति पाने के लिये भी यहाँ जगह-जगह से लोग यहाँ आते हैं। इस शहर के निवासियों में से अधिकांश लोग तमिल में बात करते हैं। इस जगह के आस-पास सुंदर, घने, हरे चाय बागान हैं। पल्लिवासल नामक झरने और पतली लाल और नीले रंग की गोंद यहाँ के पेड़ों की प्राकृतिक वनस्पति है।

## इन्हें भी देखें
* इडुक्की ज़िला

## सन्दर्भ

श्रेणी:इडुक्की ज़िला
श्रेणी:केरल के शहर
श्रेणी:केरल में हिल स्टेशन
वृक्ष रेखा

[thumb|400px|मई २००९ में [सेंट मॉरिट्ज़, स्विटज़रलैंड के उपर की वृक्ष रेखा।]]**वृक्ष रेखा**, पर्यावास की वो सीमा है जहाँ पर वृक्ष उग पाने में सक्षम होते हैं। वृक्ष रेखा के पार, वृक्ष पर्यावरण की विषम परिस्थितियों जैसे कि बहुत कम तापमान, अपर्याप्त वायु दाब और/ या आर्द्रता की कमी के कारण उग पाने में असमर्थ होते हैं। कुछ मत एक अतिरिक्त गहरी **काष्टरेखा** की भी व्याख्या करते हैं, जहां पेड़ों के तनों का विकास संभव होता है।

वृक्ष रेखा के ठीक उपर, वृक्षों का विकास अवरुद्ध रहता है और वृक्ष अक्सर घनी झाड़ियों रूप में ही उगते हैं। अगर यह हवा के कारण होता है, तो इसे क्रमहोल्ज़ के नाम से जाना जाता है, जो एक जर्मन शब्द है और जिसका अर्थ मुड़ी हुई लकड़ी है।

दूर से देखने पर वृक्ष रेखा अन्य कई प्राकृतिक रेखाओं (जैसे कि किसी झील के किनारे) के समान बड़ी स्पष्ट दिखाई पड़ती है, पर अधिकतर स्थानों पर निकट से निरीक्षण करने यह संक्रमण क्रमिक होता है। जैसे जैसे हम उपर की ओर बढ़ते हैं जलवायु के विषम होने के साथ वृक्षों की ऊँचाई कम होती जाती है और एक बिन्दु पर आकर वृक्ष उगना बंद कर देते हैं। 

## प्रकार
### अल्पाइन वृक्ष रेखा
### मरुस्थल वृक्ष रेखा
### मरुस्थल-अल्पाइन वृक्ष रेखा
### दोहरी वृक्ष रेखा
### आर्कटिक वृक्ष रेखा
### अंटार्कटिक वृक्ष रेखा
### अन्य वृक्ष रेखायें

## सन्दर्भ

## इन्हें भी देखें

## बाहरी कड़ियाँ
उपार्कटिक

उत्तरी गोलार्ध में वास्तविक आर्कटिक क्षेत्र से ठीक नीचे दक्षिण में स्थित क्षेत्र **उपार्कटिक** या **उप-आर्कटिक** क्षेत्र कहलाता है। इसका विस्तार अधिकांश अलास्का, कनाडा, स्कैंडेनेविया का उत्तरी भाग, साइबेरिया और उत्तरी मंगोलिया तक है। स्थानीय जलवायु क्षेत्रों के आधार पर, आम तौर पर उप-आर्कटिक क्षेत्र 50°N से 70°N अक्षांश के बीच पड़ता है।

## सन्दर्भ

## इन्हें भी देखें

## बाहरी कड़ियाँ

श्रेणी:भौगोलिक क्षेत्र
श्रेणी:आर्कटिक
फ्लोरस्पार

right|thumb|250px|नीले फ्लोराइट के क्रिस्टल

**फ्लोरस्पार** (Fluorspar) या **फ्लोराइट** (Ca F2) हल्के हरे, पीले या बैंगनी रंग में तथा अधिकतर घन आकृति में मिलता है। इसकी चमक काँच के समान होती है। कठोरता 4 तथा आपेक्षिक घनत्व 3.2 है। इस खनिज का विशेष गुण है प्रतिदीप्ति (Fluorescence)।

कम ताप पर पिघलने के कारण इस खनिज का उपयोग लोह उद्योग में मल को बहाकर निकालने के लिए होता है। विश्व का लगभग तीन प्रतिशत फ्लोराइट चीनी मिट्टी उद्योग में प्रयुक्त होता है। इसके अतिरिक्त फ्लोराइट का उपयोग बहुत से रासायनिक पदार्थ, जैसे हाइड्रोफ्लोरिक एसिड आदि बनाने के काम में होता है।

भारत में यद्यपि यह खनिज अल्प मात्रा में बिहार, राजस्थान आदि प्रदेशों की शिलाओं में विद्यमान है, तथापि इसके आर्थिक दृष्टि से महत्वपूर्ण निक्षेप मध्य प्रदेश में डोंगरगढ़ से 14 मील की दूरी पर है। यहाँ 60 फुट की गहराई तक इस खनिज का भंडार एक लाख टन से अधिक अनुमानित किया गया है।

## बाहरी कड़ियाँ
* an educational tour of Weardale Fluorite
* Illinois State Geologic Survey
* Illinois state mineral
* Barber Cup and Crawford Cup, related Roman cups at British Museum.
* Fluorites and antifluorites at NCSU

श्रेणी:खनिज
फ्लॉक्स

right|thumb|300px|फ्लॉक्स के फूल
**पटुआ** या **फ्लॉक्स** (अंग्रेजी:Phlox) पॉलिमोनियेसी (Polemoniaceae) कुल का एक छोटा सा पौधा है, जिसकी करीब 60 प्रजातियाँ हैं। नीले, गुलाबी, लाल और सफेद रंग के सुंदर फूल के कारण यह वाटिकाओं में लगाया जाता है। फूल दीपिकाकार होते हैं और गुच्छों में निकलते हैं। इसके उगने के लिए अच्छी प्रकार की मिट्टी एवं ठंडे आर्द्र स्थान की आवश्यकता होती है। वाटिकाओं में बहुधा फ्लॉक्स ड्रमांडाइ (phlox drummondii) लगाया जाता है। शैल उद्यान तथा क्यारियों के किनारे छोटी जातिवाले फ्लॉक्स सुबुलेटा (Phlox subulata), जिसे "मॉस पिंक" (Moss pink), अथवा ग्राउंड फ्लॉक्स (Ground phlox) कहते हैं, लगाया जाता है। इस पौधे की अधिकांश जातियाँ एकवर्षी होती हैं, पर फ्लॉक्स पैनीकुलेटा (Phlox paniculata) वर्षानुवर्षी फ्लॉक्स है, जो चार फुट तक ऊँचा होता है। इसमें सफेद अथवा गुलाबी रंग के सुंदर फूल लगते हैं। 

## सन्दर्भ

## इन्हें भी देखें
## बाहरी कड़ियाँ

श्रेणी:पादप
राजस्थान रॉयल्स

**राजस्थान रॉयल्स **, इंडियन प्रीमियर लीग की एक राजस्थान स्थित फ्रैन्चाइज़ है। जुबिन भरूचा इस टीम के वर्तमान प्रशिक्षक (कोच) व कप्तान रियान पराग हैं जिन्हें २०१८ की नीलामी में रिटेन किया गया। इस टीम का घरेलू मैदान सवाई मानसिंह स्टेडियम, जयपुर है। इस टीम का शुभंकर है शेर, जिसे मूछू सिंह कहते हैं।. टीम का 'गान' है ईला अरुण द्वारा गाया गया **हल्ला बोल**। राजस्थान रॉयल्स इंडियन प्रीमियर लीग की पहली विजेता टीम है जिन्होंने २००८ इंडियन प्रीमियर लीग में ऑस्ट्रेलियाई दिग्गज शेन वॉर्न की कप्तानी में जीता था। २०१८ इंडियन प्रीमियर लीग में स्टीव स्मिथ को गेंद के साथ छेड़छाड़ के मामले में टीम ने उन्हें कप्तानी से हटाकर भारतीय क्रिकेट टीम के ओपनर बल्लेबाज अजिंक्य रहाणे को कप्तान नियुक्त किया है।

## स्पॉट फिक्सिंग के मामले में प्रतिबंधित

१४ जुलाई २०१५ में सुप्रीम कोर्ट के आदेशानुसार राजस्थान रॉयल्स को दो आईपीएल संस्करणों में खेलने से प्रतिबंधित कर दिया था क्योंकि इस पर और चेन्नई सुपर किंग्स के ऊपर स्पॉट फिक्सिंग का आरोप लगाया गया था इस कारण ते दोनों टीमें २०१६ तथा २०१७ में नहीं खेल पायी थी।

## प्रशासनिक एवं सहायक कर्मचारी

## आईपीएल के सीजनों में प्रदर्शन
### 2008
विजेता = राजस्थान रॉयल्स ने चेन्नई सुपर किंग्स को हराया और महेंद्र सिंह धोनी के नेतृत्व वाली चेन्नई सुपर किंग्स को आस्ट्रेलियाई दिग्गज स्पिनर शेन वॉर्न की कप्तानी में इंडियन प्रीमियर लीग के पहले संस्करण में विजय प्राप्त की।

### २००९

## सांख्यिकी

## सन्दर्भ

## बाहरी कड़ियाँ
* आधिकारिक जालस्थल

श्रेणी:इंडियन प्रीमियर लीग
श्रेणी:राजस्थान
श्रेणी:इंडियन प्रीमियर लीग की क्रिकेट टीमें
जाम्बियाई क्वाचा

**क्वाचा** जाम्बिया की मुद्रा है। यह सौ ग्वी से समविभाजित है। क्वाजा न्यांजा और बेम्बा शब्द 'सूर्योदय' से लिया गया है, जो राष्ट्र वाक्य स्वतंत्रता का नया सूर्योदय से लिया गया है। ग्वी शब्द न्यांजा भाषा में उज्जवल के लिए प्रयुक्त होता है। 1968 में क्वाचा पाउंड के स्थान पर जारी किया गया।

श्रेणी:मुद्रा
कहलूर रियासत

**कहलूर रियासत** जिसे आजकल जिला चित्र:बिलासपुर (हिमाचल प्रदेश) के नाम से भी जाना जाता है
कैहलूर रियासत

thumb 
**कैहलूर रियासत** जिसे आजकल बिलासपुर् नाम से भी जाना जाता है भारत देश के उत्तर मे बसे एक पहाडी राज्य हिमाचल-प्रदेश का अभिन्न अंग होते हुऍ इस राज्य के ह्रदय के रूप मे जाना जाता है। बिलासपुर भारतीय राज्य हिमाचल प्रदेश का एक जिला है। सतलुज नदी के दक्षिण पूर्वी हिस्‍से में स्थित बिलासपुर समुद्र तल से 670 मीटर की ऊंचाई पर है। यह नगर धार्मिक पर्यटन में रूचि रखने वाले लोगों को काफी रास आता है। न्‍यू‍ बिलासपुर टाउनशिप को देश का सबसे प्रथम नियोजित हिल टाउन के रूप में प्रतिष्ठित किया जाता है। यहां के नैना देवी, सिद्ध पीठ बाबा बालक नाथ जी व बाबा नाहर सिंह बजीये का धौलरा मंदिर, निकट और दूर दराज के लोगों के बीच आकर्षण का केन्‍द्र बना रहता है। जिले के दक्षिण पश्चिम में बना भांखडा बांध भी अपनी ग्रेविटी के लिए पूरे विश्‍व में जाना जाता है। बिलासपुर प्राचीन किले व गढौं के लिए भी जाना जाता है। यहां आने वाले सैलानियों का अनुभव अन्‍य स्‍थानों से एकदम अलग होता है। कुछ अलग तरह के पर्यटन के शौकीन लोगों को यह स्‍थान काफी पसंद आता है। इसके उत्‍तर में मंडी और हमीरपुर जिले हैं, पश्चिम में ऊना और दक्षिण में सोलन जिले का नालागढ़ का क्षेत्र है।-

                                                  

## सदंर्भ
जर्नल

**जर्नल** (Journal) शब्द प्राचीन लातिनी 'द्विर्नालिस' (diurnalis = प्रतिदिन) और फ्रेंच शब्द 'जूना' (Journal) से व्युत्पन्न है जिसका अर्थ "दैनिकी" होता है। शब्द का प्राचीन और वर्तमान प्रचलित अर्थ "दैनिक लेख" है, यद्यपि लेखों के संस्करण और कालक्रम कुछ भी हो सकते हैं। इस प्रकार "जर्नल" में डायरी की भाँति दैनिक लेखा नहीं होता वरन् मासिक, त्रैमासिक और वार्षिक होता है। 20वीं शताब्दी में "जर्नल" शब्द का प्रयोग पत्रिकाओं और समीक्षापत्रों के लिये होता है।

## इन्हें भी देखें
* गजट (Gazette)
* पत्रकारिता
* समाचार पत्र

श्रेणी:संचार
जयपाल

राजा **जयपाल** हिन्दूशाही राजवंश के एक शासक थे जिन्होंने 964 से 1001ई० तक शासन किया। इनका राज्य लघमान से कश्मीर तक और सरहिंद से मुल्तान तक विस्तृत था। पेशावर इनके राज्य का केन्द्र था। यह हतपाल के पुत्र तथा आनंदपाल के पिता थे। बारी कोट के शिलालेख के अनुसार इनकी पदवी "परम भट्टरक महाराजाधिराज श्री जयपालदेव" थी।
 
सिंध के पश्चात, मुसलमानों का भारत में प्रथम प्रवेश राजा जयपाल के काल में हुआ। 977 ई. में गजनी के सुबुक्तगीन ने इनके राज्य पर आक्रमण कर कुछ स्थानों पर अधिकार कर लिया। राजा जयपाल ने प्रतिरोध किया, किंतु पराजित होकर इन्हें संधि करनी पड़ी। अब पेशावर तक मुसलमानों का राज्य हो गया। दूसरी बार सुबुक्तगीन के पुत्र महमूद गजनवी ने राजा जयपाल को पराजित किया। लगातार पराजयों से क्षुब्ध होकर इन्होंने अपने पुत्र आनंदपाल को अपना उत्तराधिकारी बनाया और स्वयं को अग्नि में जलाकर आत्मदाह कर लिया।

## बाहरी कड़ियाँ
श्रेणी:भारत का इतिहास
जयापीड विनयादित्य

अंगूठाकार|कशिमर, जन्मस्थाल
**जयापीड विनयादित्य** (लगभग 770-801 ई.) कश्मीर के कार्कोट राजवंश के ललितादित्य मुक्तपीड का पौत्र और व्रजादित्य बप्पियक का पुत्र था। वह अपने पितामह ललितादित्य की भाँति ही कुशल सेनानायक था। 

कल्हण के अनुसार उसने अपने राज्य के प्रारंभिक वर्षों में ही पूर्व की ओर अभियान किया, पंच गौड़ों को पराजित करके पुंड्रवर्धन् के नरेश जयंत को उनका अधीश्वर बनाया और कश्मीर को लौटते हुए कान्यकुब्ज के नरेश (संभवतः इंद्रराज) को पराजित किया। उत्तरी भारत की अव्यवस्थित राजनीतिक स्थिति में ऐसी विजय असंभव नहीं थी। कुछ विद्वान् इसके समर्थन में मध्यदेश के कुछ स्थानों से प्राप्त श्री ज. प्रताप के सिक्कों का उल्लेख करते हैं जिन्हें वे जयापीड के सिक्के मानते हैं। किंतु कल्हण के विवरण में कुछ बातें अद्भुत और कथा जैसी हैं। जयापीड की अनुपस्थिति में उसके बहनोई जज ने सिंहासन पर अधिकार कर लिया था किंतु जयपीड के लौटने पर उसके साथ युद्ध में जज्ज मारा गया। कल्हण का कथन है कि कुछ समय बाद जयापीड फिर विजय के लिए निकला। उसका संघर्ष पूर्वी भारत के नरेश भीमसेन और नेपाल के शासक अरमुडि से हुआ। उसका अंतिम युद्ध स्त्रीराज्य के साथ था। ये नाम और ये युद्ध ऐतिहासिक जैसे नहीं लगते किंतु लेवी नाम के विद्वान् इनका नितांत निराधार नहीं मानते। राज्यकाल के अंत की ओर अपने उत्पीड़क करों के कारण जयापीड जनसाधारण में अप्रिय हो गया था। ब्राह्मणों के एक षड्यंत्र के फलस्वरूप शासन के 31वें वर्ष में उसका अंत हुआ।

जयापीड स्वयं कवि था। उसकी रचना के उद्धरण सुभाषित ग्रंथों में मिलते हैं। उसका शासनकाल उसका संरक्षण पानेवाले कवियों के कारण प्रसिद्ध हैं। इनके नाम हैं मनोरथ, शंखदत्त, चटक, संधिमत् और कुट्टनीमतम् के रचयिता दामोदरगुप्त। काव्यशास्त्र में अलंकार परंपरा के सर्वप्रसिद्ध समर्थक उद्भट जयापीड के सभारत्न थे। रीति को काव्य की आत्मा माननेवाले दूसरे प्रसिद्ध काव्यशास्त्री वामन भी जयापीड के ही दरबार में थे। जयापीड ने दो नए शासनविभाग बनाए - न्याय के लिए धर्माधिकरण और अभियान के कारण राजधानी से दूर रहने पर सुविधा के लिए एक गतिशील कोष अथवा चलगंज। जयापीड ने जयपुर और द्वारवती नाम के दो नगरों की स्थापना की। जयपुर में उसने बुद्ध की तीन प्रतिमाएँ, एक विशाल विहार एवं जयादेवी तथा चतुरात्मन् केशव के मंदिर बनवाए।

## सन्दर्भ

श्रेणी:भारत के राजा
श्रेणी:भारत का इतिहास
गोविन्द विनायक करंदीकर

250px|right|thumb|मराठी के प्रसिद्ध लेखक '''गोविन्द विनायक करंदीकर'''
**गोविंद विनायक करंदीकर** (२३ अगस्त १९१८ - १४ मार्च २०१०) मराठी के प्रसिद्ध लेखक थे। वे 'विंदा करंदीकर' के नाम से भी जाने जाते थे। 

मराठी भाषा के महान कवि करंदीकर को भारत के सर्वोच्च साहित्य पुरस्कार ज्ञानपीठ से नवाजा गया था। वे कवि के साथ-साथ निबंधकार और आलोचक भी थे। उन्होंने महान यूनानी विद्वान अरस्तू की कविताओं को मराठी में अनुवाद किया था। करंदीकर को आधुनिक मराठी कवियों में सबसे प्रयोगधर्मी कवि माना जाता है।

## बाहरी कड़ियाँ
* मराठी साहित्य के पुरोधा गोविंद विनायक करंदीकर नहीं रहे
* मराठी साहित्यकार करंदीकर नहीं रहे (खास खबर) 	
* मराठी कवि विंदा करंदीकर की कविता
* विदा हुए विंदा

श्रेणी:मराठी साहित्यकार
श्रेणी:ज्ञानपीठ सम्मानित
श्रेणी:साहित्य अकादमी फ़ैलोशिप से सम्मानित‎
सायबॉर्ग

**सायबॉर्ग** ऐसे काल्पनिक मशीनी मानव होते हैं, जिनका आधा शरीर मानव और आधा मशीन का बना होता है। ऐसे मानव विज्ञान के क्षेत्र और विज्ञान गल्प में दिखाये जाते हैं, व फिल्म प्रेमियों द्वारा हॉलीवुड की स्टार ट्रेक और अन्य विज्ञान फंतासी फिल्मों इनका प्रदर्शन किया जाता रहा है। इस शब्द का पहली बार प्रयोग १९६० में मैन्फ्रेड क्लिंस और नैथन क्लाइन ने बाहरी अंतरिक्ष में मानव-मशीनी प्रणाली के प्रयोग के संदर्भ के एक आलेख में किया था। इसके बाद १९६५ में डी.एस. हेलेसी ने अपनी पुस्तक *सायबॉर्ग : एवोल्यूशन ऑफ द सुपरमैन* में इस बारे में कुछ अलग तरीके से प्रस्तुत किया। इस प्रकार सायबॉर्ग की परिकल्पना एक ऐसे जीवित प्राणी की है जिसमें तकनीक के कारण कुछ असाधारण क्षमताएं उपलब्ध होती हैं।

विज्ञान कथाओं और फिल्मों में सायबॉर्ग के संबंध में मानवीय और मशीनी अंतर्द्वद्व को दर्शाया गया है। कथा-जगत और फिल्मों में दिखाए जाने वाले सायबॉर्ग प्रायः मानवों से बिल्कुल अलग दिखाए जाते हैं। उन्हें अधिकतर योद्धाओं की छवि वाला दिखाया जाता है। इसके अतिरिक्त बौद्धिक स्तर पर भी वे मानव से बेहतर दिखाए जाते हैं। इसके विपरीत, असली सायबॉर्ग वे जीवित प्राणी होते हैं जो किसी शारीरिक या मानसिक कमी को दूर करने के लिए साइबर्नेटिक्स तकनीक का प्रयोग किया जाता है। साधारणतया सायबॉर्ग को मानव से ही जोड़कर देखा जाता है, लेकिन वे कोई भी जीव हो सकते हैं। हॉलीवुड की फिल्म टर्मिनेटर सैल्वेशन में सैम वर्थटिंगटन ने एक साइबोर्ग की भूमिका निभायी है। फिल्म में वह वास्तव में मानव अंगों वाला एक साईबोर्ग है, जिसमें एक यांत्रिक इंडोस्केलेटन, सर्किट व्यवस्था और एक आंशिक रूप से कृत्रिम मस्तिष्क प्रांतस्था उपस्थित है, एवं वह स्वयं को मनुष्य मानता है।

कुछ परिभाषाओं में शरीर में लगाए गए किसी भी उपकरण यानी पेसमेकर या इंसुलिन पंप के बाद उस व्यक्ति को सायबॉर्ग कहा जा सकता है क्योंकि यह उपकरण जैविंक अंगों की कार्यक्षमता में वृद्धि करते हैं। लेकिन इस बारे में भिन्न वैज्ञानिकों के भिन्न मत हैं। उनकी राय में सायबॉर्ग के कई प्रकार हो सकते हैं जैसे व्यक्ति और सामाजिक। पहले प्रकार में किसी व्यक्ति के शरीर में लगे तकनीकी उपकरण उसकी क्षमता बढ़ाते हैं जबकि दूसरी श्रेणी में विशाल तंत्रजाल, शहरों का परिवहन व यातायात, बाजरों आदि को शामिल किया जाता है।

## सन्दर्भ

श्रेणी:जैव प्रौद्योगिकी
श्रेणी:जैवसाइबर्नेटिक्स
श्रेणी:साइबर्नेटिक्स
श्रेणी:मानव
श्रेणी:न्यूरोप्रौद्योगिकी
श्रेणी:रोबोटिक्स
श्रेणी:विज्ञान
श्रेणी:हिन्दी विकि डीवीडी परियोजना
साइबर्नेटिक्स

[thumb|360px|साइबर्नेटिक विचारधारा का प्रतिरूप। एक ओर कंपनी को एक प्रणाली रूप में  में देखा जाता है, वहीं दूसरी ओर [:en:management cybernetics|साईबर्नेटिक फैक्टरी को एक नियंत्रण प्रणाली रूप में प्रतिरूपित किया जा सकता है। ]]
**साइबर्नेटिक्स** नियामक व्यवस्था के ढांचों का अंतःविषय अध्ययन होता है। ये नियंत्रण सिद्धांत और प्रणाली सिद्धांत से निकटता से संबंधित होता है। इसका उद्गम एवं विकास २०वीं शताब्दी के उत्तरार्ध में हुआ था। साइबर्नेटिक्स समान रूप से शारीरिक और सामाजिक (जो भाषा के आधार पर) अनुप्रयोग प्रणालियों पर लागू होता है।

श्रेणी:नियंत्रण सिद्धांत

श्रेणी:रूपबद्ध विज्ञान

श्रेणी:सिस्टम्स
श्रेणी:सिटम्स सिद्धांत
श्रेणी:अमरीकी खोज
सैम वर्थिंगटन

**सैम्युअल हेनरी जे. "सैम" वर्थिंगटन** (; जन्म: २ अगस्त १९७६), एक, ऑस्ट्रेलियाई अभिनेता हैं जो *[[अवतार (2009 फ़िल्म)|अवतार]]* *[[टर्मिनेटर सैल्वेशन]]* और *[[क्लैश ऑफ़ द टाइटन्स|द क्लैश ऑफ़ द टाइटन्स]]* में अपने अभिनय के लिए जाने जाते हैं। वर्थिंगटन को उनके भाई किर्बी लुकास ने फ़िल्मों में अभिनय करने की प्रेरणा दी जब उन्होंने *अवतार* के पात्रों का निर्माण शुरू किया जिनमें उनका मुख्य पात्र भी शामिल है। इन डिज़ाइनों का प्रयोग बाद में फ़िल्म में किया गया।

२००४ में वर्थिंगटन को ऑस्ट्रेलिया का सर्वोच्च फ़िल्म पुरस्कार *समर्सौल्ट* में उनकी मुख्य भूमिका के लिए प्रदान किया गया। उन्होंने बड़ी बजट की रोमांस फ़िल्मों, हास्य-ड्रामा, विज्ञान पर आधारित, व एक्शन फ़िल्मों में आने से पहले कई कम-बजट की फ़िल्मों में कार्य किया।

## सन्दर्भ

## संबंधित कड़ियाँ
* समय राज ठक्कर - आधिकारिक हिन्दी डबिंग कलाकार

## बाहरी कड़ियाँ
* 

श्रेणी:ऑस्ट्रेलियाई अभिनेता
श्रेणी:जीवित लोग
श्रेणी:हॉलीवुड अभिनेता
श्रेणी:अभिनेता
श्रेणी:1976 में जन्मे लोग
महिला आरक्षण विधेयक

**नारी शक्ति वंदन अधिनियम** अथवा **महिला आरक्षण विधेयक** भारतीय संसद में प्रस्तुत किया गया वह विधेयक है जिसके पारित होने से संसद में महिलाओं की भागीदारी 33% सुनिश्चित हो जाएगी। 1996 में महिला आरक्षण विधेयक की जांच करने वाली संयुक्त संसदीय समिति की रिपोर्ट में सिफारिश की गई थी कि ओबीसी के लिए आरक्षण की अनुमति देने के लिए संविधान में संशोधन होने के बाद अन्य पिछड़ा वर्ग (ओबीसी) की महिलाओं के लिए आरक्षण प्रदान किया जाना चाहिए।

19 सितंबर 2023 को, नरेंद्र मोदी सरकार ने नए संसद भवन में लोकसभा में संसद के विशेष सत्र के दौरान इस विधेयक को 128वें संवैधानिक संशोधन विधेयक, 2023 के रूप में पेश किया।  नारी शक्ति वंदन अधिनियम लोकसभा से पारित होने के बाद दोबारा राज्यसभा में जाएगा।

## इन्हें भी देखें
* भारतीय संविधान के संशोधनों की सूची

## सन्दर्भ

श्रेणी:महिला सशक्तिकरण
श्रेणी:संसद विधेयक
नन्दराम

**नंदराम** (लग. सं. 1894 - सं. 1944) हिन्दी कवि थे।

नन्दराम जीवनकाल के विषय में निश्चित रूप से कुछ कहा नहीं जा सकता। वे सालेहनगर ग्राम (लखनऊ) के निवासी कान्यकुब्ज ब्राह्मण थे। इन्हें "शिवसिंहसरोज" में उल्लिखित नंदराम से भिन्न माना जाता है। इनका सर्वप्रसिद्ध रसग्रंथ "शृंगारदर्पण" है जो पद्माकरकृत "जगद्विनोद" की पद्धति पर लिखा गया है। यह ग्रंथ भारतजीवन यंत्रालय से प्रकाशित हुआ था। इसमें दोहा, सवैया, घनाक्षरी और कभी-कभी छप्पय आदि छंदों का प्रयोग किया गया है।

भाव और भाषा दोनों की सहज, स्वाभाविक और सुकुमार अभिव्यक्ति ही कवि के काव्य की बड़ी विशेषता है, यद्यपि रीतिकाव्य में पाई जानेवाली अलंकारिकता, चमत्कार और कलात्मक आग्रह के प्रति मोह भी उसमें कम नहीं है। कवि ने प्राय: मधुर और निर्दोष भाषा का प्रयोग किया है।

श्रेणी:हिन्दी साहित्यकार
आनतिमापी

[right|thumb|300px|'''नतिमापी''' (इसमें [दिक्सूचक भी है)]]
right|thumb|300px|दो अक्षों में आनति की माप करने वाला उपकरण
right|thumb|300px|डिजिटल आनतिमापी
**आनतिमापी** (inclinometer या clinometer) एक उपकरण है जिसकी सहायता से गुरुत्व के सापेक्ष किसी वस्तु का झुकाव (नति) मापा जाता है। इसे 'टिल्ट मीटर', 'टिल्ट इंडिकेटर', 'स्लोप गेज', 'प्रवणता मापी' आदि भी कहते हैं। नतिमापी के द्वारा धनात्मक तथा ऋणात्मक दोनों नतियाँ मापी जा सकती हैं। 

## परिचय
पूर्णत: मुक्त रूप से लटका हुआ चुंबक क्षितिज से जो कोण बनाता है उसे प्रेक्षणस्थल की नति या चुंबकीय डिप कहते हैं। दूसरे शब्दों में, चुंबकीय सदिश (magnetic vector) और क्षैतिज समतल के बीच के कोण को डिप या नति कहते हैं। डिप या नति का निर्धारण करने के लिए जिस उपकरण का प्रयोग किया जाता है उसे **नतिमापी** (Inclinometer) कहते हैं। इस यंत्र से पृथ्वी के चुंबकीय क्षेत्र की क्षितिज से नति तथा कुल बल नापा जा सकता है। चुंबकीय पदार्थों की पहचान के लिए इस सरल उपकरण का अत्यधिक प्रयोग किया जाता है।

नतिमापी एक पतली, कीलित, यंत्रसंतुलित और क्षैतिज धारुकों (bearings) पर चढ़ी हुई सरल सूई हैं। जब उपकरण के घूर्णन का समतल चुंबकीय याम्योत्तर में हो, तब सूई उस स्थान की परिणामी चुंबकीय क्षेत्र की दिशा में स्थिर हो जाती है और एक ऊर्ध्वाधर वृत्ताकार मापनी का डिप का कोण या नति का संकेत करती है। खान सर्वेक्षण में चुंबकीय पदार्थों की पहचान के लिए इस सरल उपकरण का अत्यधिक प्रयोग किया जाता है।

प्रयोगशालाओं में काम आनेवाले क्यू (Kew) पैटर्न के डिपवृत्तों में पतले इस्पात का एक चुंबक होता है जिसके साथ गोमेद (agate) क्षुरधारों (knief edges) पर टिके हुए एक सूक्ष्म इस्पात की धुरी की व्यवस्था होती है। यह दो उपयुक्त टेकों पर टिका रहता है जिन्हें चूड़ीदार सिरे की सहायता से उठाया या गिराया जा सकता है। उपकरण का प्रयोग करने के पहले आवश्यक संमजनों के द्वारा धुरी को वृत्ताकार मापनी के केंद्र पर लाना चाहिए। उपकरण के कलेवर को ऊर्ध्वाधर अक्ष के चारों ओर घुमाया जा सकता है और आधार पर स्थित क्षैतिज वृत्ताकार मापनी पर उसका दिगंश (azimuth) पढ़ा जा सकता है। सर्वप्रथम डिपवृत्त को समतल करते हैं और फिर उसे इतना घुमाते हैं कि सूई पूर्णत: ऊर्ध्वाधर (ऊर्ध्वाधर अक्ष पर पठन 90 डिग्री - 90 डिग्री) हो जाए। यह समतल स्पष्ट ही चुंबकीय याम्योत्तर पर लंबवत् होता है। अब इस उपकरण के आधार पर स्थित क्षैतिज मापनी के संकेतानुसार 90 डिग्री घूर्णित करते हैं। इस प्रकार सूई का घूर्णनतल चुंबकीय याम्योत्तर में लाया जाता है। इस अवस्था में ऊर्ध्वाधर मापनी पर सूई का पठन (सुई और क्षितिज के बीच का कोण) उस स्थान की वास्तविक नति या डिप है। एक सेट (set) प्रेक्षण की अवधि में यांत्रिक असंतुलन के अवशिष्ट प्रभाव को कम करने के लिए चुंबकीय सूई के चुंबकन की दिशा को कृत्रिम रीति से अनेक बार प्रतिवर्तित (reversed) करते हैं और ऊर्ध्वाधर वृत्त पर स्थापित वर्नियर पैमाने से युक्त सूक्ष्मदर्शियों द्वारा सूई के दोनों सिरों को पढ़ते हैं।

## इन्हें भी देखें
*पृथ्वी का चुम्बकीय क्षेत्र
*साहुल (प्लम्ब-बॉब)
*स्पिरिट लेबिल

## बाहरी कड़ियाँ
* Inclinometer Blog - General Inclinometer Information

श्रेणी:चुम्बकत्व
श्रेणी:मापक यंत्र
श्रेणी:मापन
श्रेणी:सर्वेक्षण
पर्यावास

thumb|right|अफ्रीकी हाथी के बचे हुए पर्यावास क्षेत्र**पर्यावास** या प्राकृतिक वास किसी प्रजाति विशेष के पौधों या जीवों या अन्य जीवधारियों के रहने का एक पारिस्थितिक या पर्यावरणीय क्षेत्र है। यह वो प्राकृतिक वातावरण है जिसमे कोई जीवधारी रहता है, या यह वो भौतिक वातावरण है जिस में चारों ओर किसी जीव प्रजाति की आबादी उपस्थित रहती है और इस वातावरण को ना सिर्फ अपनी उपस्थिति से प्रभावित करती है अपितु अपने जीवन के उद्देश्यों की पूर्ति हेतु इसके संसाधनों का उपयोग भी करती है। 

## परिभाषा
"आबादी" शब्द का प्रयोग किसी "जीव" के लिए किया जाता है, उदाहरण के लिए हालाँकि किसी एक काले भालू के पर्यावास का वर्णन करना संभव तो है, पर हमें वो विशेष या अकेला भालू तो मिलता नहीं बल्कि, हम अक्सर भालुओं के उस समूह से दो चार होते हैं जो किसी जैवभौगोलिक क्षेत्र में उस विशेष भालू प्रजाति की आबादी का गठन करता हो। इसके अलावा हो सकता है कि इस समूह का पर्यावास किसी और जगह रहने वाले काले भालू के पर्यावास से पूरी तरह से भिन्न हो। इसलिए पर्यावास शब्द का प्रयोग आमतौर पर किसी प्रजाति या किसी अकेले जीव के लिए नहीं किया जाता। 

(हिन्दी में जनसंख्या शब्द सिर्फ मानवों की संख्या निर्धारण के लिए प्रयुक्त होता है शेष जीवों के लिए सिर्फ **संख्या** या **आबादी** शब्द का प्रयोग होता है, आबादी शब्द का प्रयोग जनसंख्या के पर्यायवाची के तौर पर किया जा सकता है पर जनसंख्या हमेशा आबादी का पर्यायवाची नहीं होता)

### सूक्ष्मपर्यावास
सूक्ष्मपर्यावास शब्द का प्रयोग अक्सर, किसी खास जीव या आबादी की छोटे पैमाने की भौतिक आवश्यकताओं या वर्णन करने के लिए किया जाता है। एक सूक्ष्मपर्यावास अक्सर किसी बड़े पर्यावास के भीतर एक छोटा पर्यावास होता है। उदाहरण के लिए, जंगल के भीतर गिरा एक पेड़ का तना उन कीड़ों को सूक्ष्मपर्यावास प्रदान कर सकता है जो जंगल के विशाल पर्यावास में अन्यत्र नहीं पाये जाते। **सूक्ष्मपर्यावरण** किसी विशेष जीव या पौधे के पर्यावास मे उसके सन्निकट परिवेश और अन्य भौतिक कारकों को कहते है।

## प्राणी तथा पादप पर्यावास
## सन्दर्भ

## इन्हें भी देखें
## बाहरी कड़ियाँ


श्रेणी:पारिस्थितिकी
श्रेणी:भूदृश्य पारिस्थितिकी
श्रेणी:तन्त्रीय पारिस्थितिकी
ठाकुर बिल्वमंगल

**ठाकुर विल्वमंगल** (८वीं शताब्दी), "लीलाशुक" नामांतर से प्रसिद्ध दाक्षिणात्य ब्राह्मण तथा कृष्णभक्त कवि थे। ये मूलतः केरल निवासी थे।

## परिचय
प्रवाद है कि बाल्यावस्था में धनी पिता की मृत्यु के बाद ये युवाकाल में विपुल संपत्ति के उत्तराधिकारी होने के कारण उच्छृंखल तथा अनुशासनहीन हो गए और चिंतामणि नामक वेश्या से प्रेम करने लगे। ये उसमें इतने आसक्त थे कि वर्षाकाल में घनी वृष्टि और भयंकर बाढ़ की परवाह न कर लकड़ी के भ्रम में अधजले मुर्दे के सहारे, इन्होंने कृष्णवेण्वा नदी को पार किया और द्वार बंद पाकर भवन के पीछे लटकते साँप की पूँछ को रस्सी समझ और उसके सहारे चढ़कर वेश्या का साक्षात्कार किया। सब कुछ जानने के बाद उसने इन्हें बहुत धिक्कारा जिससे इनके मन में कृष्ण के प्रति सख्य भाव के साथ विवेकपूर्ण वैराग्य उत्पन्न हुआ। यहाँ से लौटकर इन्होंने सोमगिरि से कृष्णमंत्र की दीक्षा ली और कृष्णप्रेम में उन्मत्त रहते हुए भगवद्दर्शन की इच्छा से वृन्दावन की ओर प्रस्थान किया। मार्ग में एक वणिक् सुंदरी को देख कामासक्त हुए और द्वार पर पहुँच इन्होंने उसके पति से उस स्त्री को आँख भर देखने की इच्छा प्रकट की। वणिक ने साधु की इच्छा पूरी की। तत्पश्चात् ग्लानिवश उस स्त्री से सुई लेकर इन्होंने अपनी आँखें फोड़ लीं और कृष्णप्रेम के गीत गाते हुए वृंदावन की राह ली। ये दोनों कथाएँ गोस्वामी तुलसीदास तथा सूरदास के संबंध में प्रचलित किंवदंतियों से मिलती-जुलती हैं। भक्तमाल के अनुसार कृष्ण ने इन्हें नेत्रदान देकर युगलरूप में दर्शन दिया था। कहते हैं वे इन्हें गोपवेश में भोजन कराते थे।

## कृतियाँ
वे कृष्णकर्णामृत, कृष्णबालचरित, कृष्णाह्रिक कौमुदी, गोविंदस्तोत्र, बालकृष्ण क्रीड़ा काव्य, बिल्वमंगल स्तोत्र, गोविंद दामोदरस्तव आदि संस्कृत स्तोत्र एवं काव्यग्रंथों के प्रणेता हैं।

## बाहरी कड़ियाँ
*स्वामी विल्वमंगल
*विल्वमंगल (कृष्णकोश)

श्रेणी:संस्कृत कवि
श्रेणी:भक्त कवि
बाबू बनारसी दास नैशनल इंस्टीट्यूट ऑफ टेक्नोलॉजी एंड मैनेजमेंट

**बाबू बनारसी दास नैशनल इंस्टीट्यूट ऑफ टेक्नोलॉजी एंड मैनेजमेंट**, (बाबू  बनारसीदास विश्वविद्यालय)उत्तर प्रदेश के लखनऊ में स्थित एक इंजीनियरी महाविद्यालय है। यह बाबू बनारसी दास शिक्षा समिति द्वारा संचालित है। इसकी स्थापना सन् १९९८ में हुई थी।

## बाहरी कड़ियाँ
* बाबू बनारसी दास नैशनल इंस्टीट्यूट ऑफ टेक्नोलॉजी एंड मैनेजमेंट का जालघर

श्रेणी:प्रौद्योगिकी संस्थान
अलेक्जेंडर करेलिन

thumbnail
**अलेक्जेंडर Karelin** रूसी संघ के एक हीरो है।
वह 1988, 1992 में स्वर्ण पदक जीता और 1996 के ओलंपिक खेलों.

श्रेणी:1967 में जन्मे लोग
कुरुविंद

right|thumb|300px|प्राकृतिक रूबी का एक क्रिस्टल
पाठ=ruby stone ring in copper,माणिक रत्न की अंगूठी|अंगूठाकार|माणिक रत्न की अंगूठी
**कुरुविंद** ,माणिक या रूबी (ruby) एक रत्न है जो गुलाबी रंग से लेकर रक्तवर्ण तक का होता है। यह अलुमिनियम आक्साइड (खनिज) का विशेष प्रकार है। इसका लाल रंग इसमें क्रोमियम की उपस्थिति के कारण होता है। इसका 'रूबी' नाम लैटिन शब्द रुबेर (ruber) से आया है जिसका अर्थ लाल होता है। चार प्रमुख बहुमूल्य रत्नों में कुरुविन्द भी है; अन्य तीन हैं - सफायर (sapphire), एमराल्ड (emerald), तथा हीरा।

## परिचय
कुरुविंद,माणिक  या कुरंड (Corundum) एक मणिभीय खनिज पत्थर है, जो संसार के विभिन्न स्थलों में पाया जाता है। भारत में भी कुरुविंद प्राप्य है। असम की खासी और जैंती पहाड़ियों, बिहार (हज़ारीबाग, सिंहभूम और मानभूम जिलों में), मद्रास (सेलम जिले में), मध्यप्रदेश (पोहरा, भंडारा तथा रीवाँ), उड़ीसा तथा मैसूर प्रदेशों में यह पत्थर मिलता है। मैसूर, मद्रास और कश्मीर में प्राप्त होनेवाली कुरुविंद अधोवर्ती वर्ग का है। इस पत्थर की दो विशेषाएँ हैं, एक तो यह कठोर होता है, दूसरे चमकदार।

सामान्य कुरुविंद में कोई आकर्षक रंग नहीं होता। यह साधारणतया धूसर, भूरा, नीला और काला होता है। कुछ रंगीन कुरु्व्राद विशिष्ट आकर्षक रंगों के होने के कारण रत्न के रूप में, माणिक, नीलम, याकूत आदि नामों से बिकते हैं। थोड़े अपद्रव्यों के कारण इसमें रंग होता है। ये अपद्रव्य धातुओं के आक्साइड, विशेषत: क्रोमियम और लोहे के आक्साइड, होते हैं। कुरुविंद की कठोरता 9 है, जबकि हीरे की कठोरता 10 होती है। इसका विशिष्ट गुरुत्व 3.94 से 4.10 होता है। यह ऐल्यूमिनियम का प्राकृतिक आक्साइड (Al2 O3) है, जिसके मणिभ षट्कोणीय तथा कभी-कभी बेलन या मृदंग की आकृति के होते हैं।

कुरुविंद का इंजीनियरी उद्योगों में तथा अपघर्षकों (abrasives) और शणचक्रों के निर्माण में अधिकतर प्रयोग किया जाता है। पारदर्शक कुरुविंद का प्रयोग बहुमूल्य पत्थर की भाँति होता है। आजकल कुरुविंद का स्थान एक नवीन पदार्थ कार्बोरंडम ने ले लिया है, जो भारत में विदेशों से आयात होता है।

#### '''ज्योतिष में माणिक का प्रयोग'''
ज्योतिष में माणिक का उपयोग सूर्य ग्रह को बलवान करने के लिए किया जाता है।जब किसी कुंडली में सूर्य कमजोर स्थिति में होता है और कारक होता है ऐसे में उसे माणिक की अंगूठी धारण कराई जाती है ।

#### आयुर्वेद में माणिक का प्रयोग
आयुर्वेद में माणिक की भस्म उपयोग करके विभिन्न बीमारियों से उपचार के लिए किया जाता है । वर्णचिकित्सा के आधार पर माणिक्य भस्म का प्रयोग, नियमानुसार बनायी गयी माणिक्य-गोलियों के द्वारा किया जाता है। माणिक भस्म की गोलियाँ पीलिया, रक्त प्रवाह की  क्षय रोग, दुर्बलता, हर्निया , बुद्धिहीनता, लकवा झादि रोगों को शान्त करती हे ।

## इन्हें भी देखें
* कुरुविंद (कृत्रिम)
* ज्योतिष में माणिक धारण करने के फायदे  

## बाहरी कड़ियाँ
* International Colored Stone Association's ruby overview page
* Webmineral crystallographic and mineral info
* Mindat Ruby localities
* BBC article about a large ruby wih a photo of it in its uncut state

श्रेणी:रत्न
श्रेणी:खनिज
कुरुविंद (कृत्रिम)

**कृत्रिम कुरुविंद** (Synthetic rubies) पहले-पहल 1837 ई. में चूणित और निस्तप्त फिटकरी (ऐलम) और पोटेसियम सल्फेट के मिश्रण को ऊँचे ताप पर गरम करने से बना था। पीछे इसके बनाने की अनेक विधियाँ निकली, जिनसे कुरुविंद के अतिरिक्त कृत्रिम माणिक और नीलम भी बनने लगे।

## निर्माण की विधियाँ
इनके निर्माण की चार मुख्य विधियाँ हैं-

1. ऐल्यूमिना को आक्सि-हाइड्रोजन ज्वाला में पिघलाने से कुरुविंद प्राप्त हुआ था। म्वासाँ (moissan) ने ऐल्यूमिना को बिजली की भट्ठी में पिघलाकर कुरुविंद प्राप्त किया था। यदि ऐल्यूमिना के साथ थोड़ा क्रोमियम आक्साइड मिला दिया जाय तो माणिक भी प्राप्त हो सकता है।
  
2. ऐल्यूमिना को यदि द्रावक के साथ पिघलाया जाए तो उससे कुरुविंद बनता है। द्रावक के रूप में अनेक पदार्थों, जैसे पोटैसियम सल्फेट, पोटैसियम सल्फाइड, पोटैसियम डाइक्रोमेट, सोहागा, लेड आक्साइड, पोटैसियम मोलिबडेट, क्रायोलाइट, क्षार आक्साइड, सिरका, पोटैसियम टंगस्टेट और कैलसियम की खरादन और गंधक को निस्तप्त करने से कुरुविंद प्राप्त हुआ था। ऐसे कुरुविंद में अमणिभीय बोरन और मणिभीय ऐल्यूमिनियम बोराइड मिला हुआ था।

(3) (क) क्रायोलाइट और सिलिकेट को एक प्लैटिनम मूषा में गरम करने, (ख) फ्लोरस्पार और माइक्रसेक्लाइन के गरम करने और (ग) द्रवित पोटाश-अभ्रक को ठंडा करने से कुरुविंद प्राप्त होता है।

(4) ऐल्यूमिनियम लवण के जलीय विलयन को एक बंद नली में 3500 सें. पर, अथवा ऐल्यूमिनियम लवण के जलीय विलयन को यूरिया के साथ एक बंद नली में 1800-1900 सें. पर गरम करने अथवा ऐल्यू-मिनियम फ्लोराइड को बोरिक अम्ल के साथ ताप पर विच्छेदित करने से भी कुरुविंद बनता है। ऐलकाली सल्फेट के आधिक्य में ऐल्यूमिनियम फास्फेट की उच्च ताप पर क्रिया से (ताप 14000 सें. से ऊँचा नहीं रहना चाहिए), अथवा क्रायोलाइट को भाप के प्रवाह में श्वेत ताप पर गरम करने से, कुरुविंद प्राप्त होता है।

क्षार ऐल्यूमिनेट और क्रोमियम आक्साइड के मिश्रण को क्लोरीन के प्रवाह में गरम करने से माणिक प्राप्त हुआ है।
## सन्दर्भ
माणिक्य का भ्रम माणिक्य से मिलते-जुलते रत्नो मे ही सम्भव है। पहला भ्रम तो उन रत्नो मे होना सम्भव है कि जो असली है रूप-रंग आदि मे माणिक्य से मिलते हैं, परन्तु वास्तव मे माणिक्य नही है।

* नकली माणिक की जानकारी  

श्रेणी:रत्न
रिचर्ड होलब्रूक

**रिचर्ड चार्ल्स अल्बर्ट होलब्रूक ** (जन्म २४ अप्रैल १९४१), अफ़्गानिस्तान एवं पाकिस्तान को बराक ओबामा सरकार की ओर से विशेष राजनयिक हैं।।। बोर्न १९४१ अन्द दिएद १३थ देचेम्बेर २०१०।

श्रेणी:1941 में जन्मे लोग
टेस्टोस्टेरॉन

**टेस्टोस्टेरॉन ** एंड्रोजन समूह का एक स्टीरॉएड हार्मोन है। स्तनपाइयों में टेस्टॉस्टेरॉन प्राथमिक रूप से नरों में अंडकोष से व मादाओं में अंडाशय से स्रावित होता है। हालांकि कुछ मात्रा अधिवृक्क ग्रंथि से भी स्रवित होती है। यह प्रधान नर-सेक्स हार्मोन एवं एक एनाबोलिक स्टीरॉएड होता है। टेस्टोस्टेरॉन पुरुष यौन लक्ष्णों के विकास को बढ़ाता है और इसका संबंध यौन क्रियाकलापों, रक्त संचरण और मांसपेशियों के परिमाण के साथ साथ एकाग्रता, मूड और स्मृति से भी होता है। जब कोई पुरुष चिड़चिड़ा या गुस्सैल हो जाता है तो लोग इसे उसके काम या आयु का प्रभाव मानते हैं, पर यह टेस्टोस्टेरॉन की कमी से भी होता है। एक परीक्षण के अनुसार, इससे प्रभावित अधिकतर लोग ३५ साल से कम आयु के थे और कुछ की तो एक दो साल पहले ही शादी हुई थी। इसके अनुसार टेस्टोस्टेरॉन का स्तर निर्णय लेने में महत्त्वपूर्ण भूमिका निभाता है और जिन रोगियों मेंउनकी जानकारी के बगैर इसका स्तर बढ़ाया गया, उनका सामाजिक व्यवहार अन्य की तुलना में समाज के प्रति अधिक सकारात्मक हो गया। जिन रोगियों का मानना था कि टेस्टोस्टेरॉन अधिकता से आक्रामक व्यवहार उत्पन्न होता है अथवा जिन्होंने जानकारी में मात्रा ली, उनका प्रदर्शन अपेक्षाकृत कम ठीक रहा। पुरुषत्व के हार्मोन टेस्टोस्टेरॉन मांसपेशियां सुगठित बनाने में भी सहायक होता है। चिकित्सकों के अनुसार टेस्टोस्टेरॉन की अधिक मात्र के दुष्प्रभाव भी हो सकते हैं।

आर्थिक दबावों और बढ़ती महंगाई के अलावा सामाजिक समस्याओं के कारण पुरुषों में टेस्टोस्टेरॉन नामक हार्मोन के स्तर में गिरावट सकती है और यह गिरावट अंततः स्तंभन ह्रास जैसी समस्याएं पैदा करती हैं। हाल के वर्षो में पति पत्नी घर, परिवार एवं दाम्पत्य संबंधों के बजाय व्यवसाय, वेतन और पैसे आदि को लेकर ही अधिक चिंता का वातावरण बना है। इनसे प्रभावित व्यक्ति के अंदर उपस्थित टेस्टोस्टेरॉन का स्तर उसके सामाजिक व्यवहारों को प्रभावित करता है। यह लोगों की मानसिक शांति के साथ-साथ उनके यौन जीवन पर ही ग्रहण लगा रही है। इससे पुरुषों में यौन शक्ति पर बेहद प्रतिकूल प्रभाव पड़ता है। लंबे समय तक बना रहने वाला तनाव पुरुषों में उक्त हार्मोन के स्तर को कम कर सकता है।

टेस्टोस्टेरॉन क्रम-विकास से ही अधिकतर कशेरुकियों में संरक्षित है, हालांकि मछलियों में भी ये एक अन्य रूप में, ११-कीटोटेस्टॉस्टेरॉन नाम से मिलता है।

## सन्दर्भ

## बाहरी कड़ियाँ

श्रेणी:अंडाशय के हार्मोन
श्रेणी:अंडकोष के हार्मोन
श्रेणी:मानव हार्मोन
श्रेणी:हिन्दी विकि डीवीडी परियोजना
लिपिड प्रोफाइल

**लिपिड प्रोफाइल परीक्षण**, के अंतर्गत्त कुल कोलेस्ट्राल, उच्च घनत्व कोलेस्ट्रॉल (हाई डेनसिटी लिक्विड कोलेस्ट्राल), निम्न घनत्व कोलेस्ट्रॉल, अति निम्न घनत्व कोलेस्ट्रॉल और ट्राय ग्लिसेराइड की जांच होती है। ये जांच नियमित रूप से हर साल करवानी चाहिये। यदि उच्च रक्तचाप की पारिवारिक इतिहास है तो पैतालीस साल की उम्र के बाद इसे जल्दी जल्दी करवा लेनी चाहिए।

श्रेणी:चिकित्सकीय परीक्षण
श्रेणी:कोलेस्ट्रॉल
श्रेणी:मधुमेह
संत

हिन्दू धर्म तथा अन्य भारतीय धर्मों में **सन्त** उस व्यक्ति को कहते हैं जो सत्य आचरण करता है तथा आत्मज्ञानी है, जैसे संत शिरोमणि गुरु रविदास , सन्त कबीरदास, संत तुलसी दास गुरू घासीदास। 

'सन्त' शब्द 'सत्' शब्द के कर्ताकारक का बहुवचन है। इसका अर्थ है - साधु, संन्यासी, विरक्त या त्यागी पुरुष या महात्मा। 
;उदाहरण 
: *या जग जीवन को है यहै फल जो छल छाँडि भजै रघुराई। 
: *शोधि के संत महंतनहूँ पदमाकर बात यहै ठहराई। —पदमाकर (शब्द०)। 

ईश्वर के भक्त या धार्मिक पुरुष को भी सन्त कहते हैं। साधुओं को परिभाषा में सन्त उस संप्रदायमुक्त साधु या संत को कहते हैं जो विवाह करके गृहस्थ बन गया हो।

मत्स्यपुराण के अनुसार संत शब्द की निम्न परिभाषा है :
: *  ब्राह्मणा: श्रुतिशब्दाश्च देवानां व्यक्तमूर्तय:।
: *  सम्पूज्या ब्रह्मणा ह्येतास्तेन सन्तः प्रचक्षते॥

ब्राह्मण ग्रंथ और वेदों के शब्द, ये देवताओं की निर्देशिका मूर्तियां हैं। जिनके अंतःकरण में इनके और ब्रह्म का संयोग बना रहता है, वह सन्त कहलाते हैं।

## इन्हें भी देखें
* संत मत
* सत्य

श्रेणी:हिंदू संत
ट्राईग्लीसेराइड

[thumb|एक असंतृप्त वसा ट्राईग्लीसराइड का उदाहरण। बायां भाग: [ग्लीसेरॉल, दायां भाग (ऊपर से नीचे): पाल्मिटिक अम्ल, ओलिक अम्ल, अल्फा-लिनोलीनिक अम्ल, रासायनिक सूत्र:C५५H९८O६]]
**ट्राईग्लीसेराइड** या **[[ट्राईग्लीसेरॉल]]** वे ग्लीसेराइड होते हैं, जो तीन वसा अम्ल से एस्टरीकृत किये होते हैं। ये वनस्पति तेल एवं जंतु वसा के प्रमुख संघटक होते हैं।

## सन्दर्भ


श्रेणी:लिपिड
अक्षय वट

पुराणों में वर्णन आता है कि कल्पांत या प्रलय में जब समस्त पृथ्वी जल में डूब जाती है उस समय भी वट का एक वृक्ष बच जाता है। **अक्षय वट** कहलाने वाले इस वृक्ष के एक पत्ते पर ईश्वर बालरूप में विद्यमान रहकर सृष्टि के अनादि रहस्य का अवलोकन करते हैं। अक्षय वट के संदर्भ कालिदास के रघुवंश तथा चीनी यात्री ह्वेन त्सांग के यात्रा विवरणों में मिलते हैं। भारतवर्ष में क्रमशः चार पौराणिक पवित्र वटवृक्ष हैं--- गृद्धवट- सोरों 'शूकरक्षेत्र', अक्षयवट- प्रयाग, सिद्धवट- उज्जैन और वंशीवट- वृन्दावन।

## प्रयाग

अक्षय वट प्रयाग में त्रिवेणी के तट पर आज भी अवस्थित कहा जाता है। 

हिन्दुओं के अलावा जैन और बौद्ध भी इसे पवित्र मानते हैं। कहा जाता है बुद्ध ने कैलाश पर्वत के निकट प्रयाग के अक्षय वट का एक बीज बोया था। जैनों का मानना है कि उनके तीर्थंकर ऋषभदेव ने अक्षय वट के नीचे तपस्या की थी। प्रयाग में इस स्थान को ऋषभदेव तपस्थली (या तपोवन) के नाम से जाना जाता है।

## अन्य स्थान
वाराणसी और गया में भी ऐसे वट वृक्ष हैं जिन्हें अक्षय वट मान कर पूजा जाता है। कुरुक्षेत्र के निकट ज्योतिसर नामक स्थान पर भी एक वटवृक्ष है जिसके बारे में ऐसा माना जाता है कि यह भगवान कृष्ण द्वारा अर्जुन को दिए गए गीता के उपदेश का साक्षी है। सोरों 'शूकरक्षेत्र' में वाराहपौराणिक पवित्र गृद्धवट है, जहाँ पृथ्वी-वाराह सम्वाद हुआ था।

## सूत्र

श्रेणी:हिन्दू संस्कृति
कच्चा ओला

[250px|अंगूठाकार|वेस्टवुड, [मैसाचुसेट्स|मासेचुसेट्स में ०२-०२-२०१० को गिरे कच्चे ओले]]
**कच्चे ओले** (Graupels) वर्षण का वह प्रकार हैं जिसके अंतर्गत जल की परमशीतल बूंदें सतह पर हिमकण के उपर गिरकर और जम कर 2 से 5 मिमी व्यास के गोलों की रचना करती हैं और इस प्रक्रिया में हिमकण संघनन के नाभिक के रूप में कार्य करता है। यह छोटे ओलों (smaall hail) से भिन्न होता है जो बर्फ़ की पैलेट्स के ठोस बर्फ़ में आवृत्त हो जाने से बनते हैं।

## इन्हें भी देखें
* वर्षण
* ओला
* हिमपात
* वर्षा

## सन्दर्भ

## बाहरी कड़ियाँ

श्रेणी:मौसम विज्ञान
श्रेणी:वर्षण
श्रेणी:जलवायु विज्ञान
हिमकण

thumb|प्रकाशीय सूक्ष्मदर्शी से देखने पर एक हिमकण
**हिमकण**, जमी हुई बर्फ़ के क्रिस्टलों के समूह को कहते हैं। किसी हिमकण की रचना की शुरुआत बर्फ के क्रिस्टल के रूप में तब होती है जब कोई सूक्ष्म बादल की बूंद परमशीतल होकर जम जाती है। हिमकण विभिन्न आकृति और आकार के होते हैं। परिवर्तित होता तापमान और आर्द्रता का स्तर किसी हिमकण के आकार को जटिल बना सकते है। किसी एक हिमकण की संरचना अपने आप में अद्वितीय होती है। पिघलकर फिर जमने की प्रक्रिया के कारण जो हिमकण बजाय एक कण के, एक गोले के रूप में गिरते हैं, कच्चे ओले कहलाते हैं।

thumb|हिमखंडों का एक पुराना वर्गीकरण
## सन्दर्भ

## इन्हें भी देखें

## बाहरी कड़ियाँ
श्रेणी:हिम
निमाड़ में जैव विविधता

## निमाड़ में जैव विविधता
 
निमाड़ की जैव विविधता संकट में है ; वनों की बेहताशा कटाई ने क्षेत्र को सूखे कि भेट चढ़ा दिया है 
नर्मदा नदी का अस्तित्व भी इस कारण खतरे में है। निमाड़ के वन किसी समय बांस, सागवान, नीम और बड के बरगदो से भरे हुए थे। कृषि में भी कपास की स्थानीय नस्ले थी जिन पर इल्लियो का असर नहीं होता था, अरहर की दाल बेहतरीन किस्म की हुआ करती थी परन्तु अब यह सब बीते ज़माने की बाते है। वर्तमान में वन क्षेत्र तेजी से घट रहा है वातावरण गर्म हो रहा है और हम सब बेफिक्र है।

श्रेणी:जल और पर्यावरण
लुसिअ एच्हेबरिअ

270 px|right|thumb|Lucía Etxebarria
**लुसिअ एच्हेबरिअ**, स्पेनिश भाषा *Lucía Etxebarria de Asteinza* (वैलेंसिया, ७ दिसंबर १९६६) स्पेनिश लेखक.
## किताबें
* *La historia de Kurt y Courtney: aguanta esto* (1996).
* *Amor, curiosidad, prozac y dudas* (1997).
* *Beatriz y los cuerpos celestes* (1998).
* *Nosotras que no somos como las demás* (1999).
* *La Eva futura. La letra futura* (2000).
* *De todo lo visible y lo invisible* (2001).
* *Estación de infierno* (2001).
* *En brazos de la mujer fetiche* (2002)
* *Una historia de amor como otra cualquiera* (2003).
* *Un milagro en equilibrio* (2004).
* *Actos de amor y placer* (2004).
* *[[Courtney Love|Courtney]] y yo* (2004).
* *Ya no sufro por amor* (2005).
* *Cosmofobia* (2007)
* *El club de las malas madres* (2009)
* *Lo verdadero es un momento de lo falso* (2010)
## बाहरी कड़ियाँ

श्रेणी:साहित्य
अमेलि नवम्बर

270 px|right|thumb|Amélie Nothomb
**अमेलि नवम्बर** फ़्रांसीसी भाषा, *Amélie Nothomb* ( **(Էտերբեեկ, ९ जुलाई १९६६)** ) बेल्जियम के लेखक.

## किताबें
* *Hygiène de l'assassin*, 1992 
* *Le Sabotage amoureux*, 1993 
* *Légende un peu chinoise* 1993
* *Les Combustibles*, 1994
* *Les Catilinaires*, 1995 
* *Péplum*, 1996
* *Attentat*, 1997 
* *Mercure*, 1998
* *Stupeur et tremblements*, 1999 
* *Le Mystère par excellence*, 1999
* *Métaphysique des tubes*, 2000 
* *Brillant comme un casserolle*, 2000
* *Cosmétique de l'ennemi*, 2001 
* *Aspirine*, 2001
* *Sans Nom*, 2001
* *Robert des noms propres*, 2002 
* *Antéchrista*, 2003 
* *L’Entrée du Christ à Bruxelles*, 2004
* *Biographie de la faim*, 2004 
* *Acide Sulfurique*, 2005 
* *Journal d'Hirondelle*, 2006
* *Ni d'Ève, ni d'Adam *, 2007
## बाहरी कड़ियाँ
* Official site at Éditions Albin Michel
* Amélie Nothomb Biblioweb
* Fan site

श्रेणी:साहित्य
ऐन राइस

right|thumb|ऐन राइस
**हॉवार्ड एलेन ओ'ब्रायन** के रूप में ४ अक्टूबर १९४१ को लुईज़ियाना में जन्मीं,**ऐन राइस**, (अंग्रेज़ी *Anne Rice*) एक प्रसिद्ध अमेरिकी लेखिका हैं, जो अपना साहित्य सृजन अंग्रेजी भाषा में करती हैं। राइस का साहित्य आमतौर पर कामुक, गॉथिक या धार्मिक विषयों से प्रेरित होता है। राइस का विवाह पर्सिद्ध कवि और चित्रकार स्टैन राइस से हुआ था और स्टैन की मृत्यु के समय तक एक दम्पत्ति के रूप में उन्होनें ४१ साल साथ साथ बिताये थे। उनकी पुस्तकों की अबतक लगभग १० करोड़ प्रतियां बिक चुकी हैं और इस लिहाज से वो समकालीन विश्व की एक सबसे अधिक पढी़ जाने वाली लेखिका हैं। 

## पुस्तकें

## सन्दर्भ
 
## बाहरी कड़ियाँ
* ऐन राइस का आधिकारिक जालस्थल

श्रेणी:साहित्य
सर्जना (पत्रिका)

## सर्जना
सर्जना बी. आई. टी., सिंदरी से प्रकाशित होने वाली वार्षिक संस्थान पत्रिका है। इसका माध्यम हिंदी और अंगरेजी दोनों है। यह मुख्या रूप से साहित्य को समर्पित है। इस पत्रिका का आरम्भ सामानांतर के नाम से हुई कालांतर में इसका नाम सर्जना हो गया। इसके मुख्या संरक्षक निदेशक, बी. आई. टी., सिंदरी श्री एस.के.सिंह. हैं। इसके वर्तमान संयोजक डॉ॰ए. के. एस. चौधरी हैं। इसके मुख्य प्राध्यापक श्री रवि शंकर प्रसाद हैं। इसके वर्तमान मुख्य संपादक श्री मनीष वत्स हैं।

## चयन प्रक्रिया
इसके सदस्यों का चयन बी. आई. टी., सिंदरी के प्रथम सेमेस्टर के छात्रों के बीच से होता है। सर्जना में चयन हेतु रचनाशीलता, सहज साहित्यिक प्रतिभा की परख की जाती है। इसके लिए एक लिखित परीक्षा हिंदी अथवा अंग्रेजी में ली जाती है। तत्पश्चात अंतर्वीक्षा का एक सत्र होता है। इनका चयन सर्जना में पत्रकार के रूप में प्रारंभ होता है।

## सर्जना और सर्जना वितान
सर्जना वितान सर्जना के पूर्ववर्ती सदस्यों द्वारा संचालित मुख्य मार्गदर्शी संस्था है। तथापि इसमें सर्जना के अंतिम वर्ष के छात्र भी शामिल हैं। इसका वार्षिक आयोजन सर्जना विसंवाद है। इसका आयोजन एक साहित्यिक महोत्सव कि तरह होता है।
डेस्कटॉप प्रकाशन के सॉफ्टवेयरों की सूची

## नि:शुल्क / मुक्तस्रोत
* स्क्रिबुस (Scribus)

## निजी स्वामित्व
* एडोबी इनडिजाइन (Adobe InDesign)
* Adobe PageMaker, was Aldus Pagemaker
* QuarkXPress
* FrameMaker, now owned by Adobe
* Greenstreet Publisher Home and Publisher Business
* InPage - DTP which works with English + Urdu, Arabic, Persian, Pashto etc.
* Interleaf/QuickSilver
* iStudio Publisher - Desktop publishing and design software for Mac OS X
* Microsoft Publisher
* Microsoft Word 2008 - This Word release contains a DTP mode
* PagePlus SE
* Pages, by Apple, Inc.
* PageStream, formerly known as Publishing Partner
* Prince XML, by YesLogic
* Print Shop, originally produced by Broderbund
* RagTime
* Ventura Publisher, now owned by Corel and originally developed by Ventura Software
* UltraXML, XML Dynamic Publishing Solution
* Print MIS, Solution provider for the printing industry
* Business Builder for Print, Business management software for the print industry.

## ऐतिहासिक
* 1st Press Desktop Publishing Software, GST Software
* 1st Word Publisher, GST Software
* AcornDTP - for RISC OS
* AppleWorks for Mac and Windows
* Calamus - for the Atari TT030
* Canon Publisher, Canon
* Compuworks Publisher
* Express Publisher, Power Up Software
* Finesse, Logitech Inc.
* Fuji Publisher
* GEM Desktop Publisher, Digital Research Inc.
* geoPublish - for the Commodore 64
* Page Builder, CSI Publishing
* PFS: First Publisher, Software Publishing Co.
* Pressworks, GST Software
* Home Publisher - for the Apple II
* IMSI TurboPublisher
* Legend, NBI
* Macmillan Publisher
* Media Graphics Publishers Paradise
* Media Graphics Page Express
* Micro Vision Publisher
* Newsroom - for the Apple II
* The Office Publisher, Laser Friendly
* PageMagic and Page Magic Gold, NEBS
* Personal Soft Publications
* Pressworks, GSP
* Pro Page - for the Amiga
* Pushbutton Desktop Publisher
* Timeworks Publisher
* Timeworks Publish-It! *Easy* for the Mac
* TJ-2 - for the PDP-1
* Softkey Publisher
* Springboard Publisher, Springboard Software
* Sybex Page Publisher
* VCI Pro Publisher
* corel draw Google ping

## इन्हें भी देखें
* डेस्कटॉप प्रकाशन (Desktop publishing)

## बाहरी कड़ियाँ
* Comparison of DTP Features

श्रेणी:प्रकाशन
श्रेणी:सॉफ्टवेयर
त्रिआयामी दूरदर्शन

[thumb|300px| [ऍलजी इलैक्ट्रॉनिक्स|एल.जी इलेक्ट्रॉनिक्स का त्रिआयामी दूरदर्शन उपकरण]]
**त्रिआयामी दूरदर्शन** (अंग्रेज़ी:*थ्री-डी टेलीविज़न*) एक प्रकार का दूरदर्शन होता है, जिसमें प्रदर्शन की त्रिआयामी तकनीकों का प्रयोग किया जाता है, जैसे: स्टीरियोस्कोपिक कैप्चर, बहु-दृश्य कैप्चर या द्विआयामी गहरायी एवं एक त्रिआयामी पटल। त्रिआयामी पटल एक विशेष दर्शन युक्ति होती है, जो किसी कार्यक्रम का प्रोजेक्शन एक यथार्थ स्वरूपी त्रि-आयामी क्षेत्र की तरह करता है। त्रिआयामी कार्यक्रम के धारावाहिक संयुक्त राज्य में १९९० के दशक के अंतिमदौर में लोकप्रिय रहे और दर्शकों में इन्होंने काफी लोकप्रियता अर्जित की। थ्रीडी तकनीक को एक उदाहरण के तौर पर समझा जा सकता है। एक कंप्यूटर माउस को देखते हुए मूलत: बाईं और दाईं आंख के दो अलग-अलग लैंस होते हैं जो माउस के भिन्न कोणों की पहचान करते हैं। दोनों लैंस यही संदेश अपने अपने तरीके से मस्तिष्क तक पहुंचाते हैं। मस्तिष्क उस छवि के लिये इमेज प्रोसेसर की तरह काम करता है, यानी दोनों लैंसों से पहुंचने वाली अलग अलग छवियों को मिलाकर एक कर के त्रिआयामी छवि का निर्माण करता है। सिद्धांत रूप में यह वही तरीका है जिसके आधार पर फ्यूजीफिल्म कंपनी का फाइनपिक्स त्रिआयामी कैमरा काम करता है।

## ऐनक
त्रिआयामी पटल के लिये एक ऐनक भी चाहिये होती है। इए ऐनक (चश्मे) टीवी के साथ ही मिलेंगे। ये वे विशेष तकनीक से बनाए गए हैं और इनमें बैटरी का प्रयोग इस्तेमाल किया गया है। इन बैटरीयों को एक चार्जय के द्वारा चार्ज किया जा सकेगा। बिना चश्मे के इस टीवी पर त्रिआयामी सामग्री को देखेंगे तो दृश्य धुंधले और अस्पष्ट नजर आएंगे। इस पटल को सामान्य रंगीन दूरदर्शन पटल की तरह भी देखा जा सकेगा और विशेष परिस्थतियों में यह त्रिआयामी चित्र दिखाएंगे। यानी दोनों तरह के दृश्यों का अनुभव लिया जा सकेगा। पर साधारण त्रिआयामी टेलिवीज़नों में पटल को त्रिआयामी तकनीक के साथ जोड़ा गया है और बिना चश्मे के छवि त्रिआयामी तो क्या, द्विआयामी भी साफ नजर नहीं आएगी। ये चश्मे काफी नाजुक और महंगे होते हैं। 

विश्व में त्रिआयामी दूरदर्शन तकनीक के अंदर रहते हुए कुछ कंपनियां जैसे एल.जी इलेक्ट्रॉनिक्स और पैनासॉनिक, ऑटोस्टीरियोस्कोपिक त्रिआयामी टेलिविज़न पर काम कर रहे हैं जिसे देखने के लिए विशेष सहायक उपकरणों की आवश्यकता नहीं रहेगी। ऑटोस्टीरियोस्कोपिक त्रिआयामी दूरदर्शन उपकरण भी उपरोक्त वर्णित त्रिआयामी तकनीक के आधार पर काम करती है जो लेंटिक्युलर लैंसों और पैरालेक्स बैरियर पर आधारित होती है।

## इन्हें भी देखें
* त्रिआयामी चलचित्र
* थ्री डी सामरी (1985 फ़िल्म)
* थ्री डी फिल्म
* जी-फोर्स त्रिआयामी चलचित्र

## सन्दर्भ

## बाहरी कड़ियाँ
* जल्द देख सकेंगे टीवी पर 3डी|बिज़्नेस भास्कर

श्रेणी:त्रिआयामी कंप्यूटर ग्राफिक्स
श्रेणी:त्रिआयामी छवि
श्रेणी:दृष्टि प्रभाव
श्रेणी:दूरदर्शन प्रौद्योगिकी
श्रेणी:त्रिआयामी चलचित्र
श्रेणी:हिन्दी विकि डीवीडी परियोजना
श्रेणी:टेलिविज़न
दोहरी सूचिगत कंपनी

**दोहरा सूचिकरण** (अंग्रेज़ी:*डुअल लिस्टिंग*) उस प्रक्रिया को कहते हैं, जिसके तहत कोई कंपनी दो अलग-अलग देशों के स्टॉक एक्सचेंजों में स्वयं को सूचीबद्ध कराती है। जब दो देशों की दो कंपनियों के बीच कारोबार को लेकर कोई समझौता होता है तो डुअल लिस्टिंग के द्वारा दोनों ही देशों में इन कंपनियों के शेयर सूचीबद्ध बने रहते हैं। यहां महत्वपूर्ण बात यह है कि दोनों ही देशों के स्टॉक एक्सचेंजों में दोनों ही कंपनियों के शेयरों की खरीद-बिक्री की जा सकती है। उदाहरण के साथ यदि भारती एयरटेल और एमटीएन के बीच होने वाले सौदे में दोहरे सूचिकरण की शर्त सम्मिलित होती है तो भारती के शेयरों की बिक्री जोहानसबर्ग स्टॉक एक्सचेंज में भी की जा सकेगी, जबकि एमटीएन के शेयर ट्रेडिंग के लिए घरेलू स्टॉक एक्सचेंज में उपलब्ध रहेंगे। दोहरे सूचिकरण में कई जटिलताएं होती हैं, जिसके चलते यह अधिक लोकप्रिय नहीं बन पाया है। हालांकि, दोहरे सूचिकरण के कई उदाहरण हैं। रॉयल डच शेल के शेयरों में इंग्लैंड और नीदरलैंड के शेयर बाजारों में ट्रेडिंग होती है। बीएचपी बिलिटॉन के शेयरों में ऑस्ट्रेलिया और इंग्लैंड में ट्रेडिंग होती है। इसी तरह रियो टिंटो ग्रुप के शेयरों की ट्रेडिंग भी ऑस्ट्रेलिया और इंग्लैंड के बाजरों में होती है। यूनिलीवर के शेयरों की ट्रेडिंग इंग्लैंड और नीदरलैंड के बाजारों में होती है।

## भारत
अभी तक भारत में दोहरे सूचिकरण की अनुमति नहीं है। इसके लिए यहां के कंपनी कानून में संशोधन करने होंगे। इसके अलावा रुपए को पूर्ण परिवर्तनीय बनाना होगा। दोहरे सूचिकरण में कोई निवेशक एक देश में शेयरों को खरीदकर दूसरे देश में बेच सकता है। इसके लिए रूप को पूर्ण परिवर्तनीय बनाना आवश्यक है। इसके लिये यहां के विदेशी मुद्रा विनिमय अधिनियम (*फेमा*) में भी संशोधन वांछित होगा, साथ ही रिजर्व बैंक की अनुमति के बिना विदेशी मुद्रा में व्यापार करने वाले शेयरों का लेन-देन घरेलू बाजार में नहीं किया जा सकता है।

## सन्दर्भ

## बाहरी कड़ियाँ

श्रेणी:कम्पनियाँ
श्रेणी:कंपनी का प्रकार
श्रेणी:वित्त
दक्षिण तालपटि द्वीप

यह द्वीप भारत और बांग्लादेश के बीच है  जो पश्चिमी बंगाल में स्थित है।

श्रेणी:विवादित द्वीप
श्रेणी:भारत के क्षेत्रीय विवाद
श्रेणी:भारत के निर्जन द्वीप
पास-थ्रू प्रमाणपत्र

thumb|पास थ्रु सर्टिफ़िकेट का सीधा अर्थ है, कि जारीकर्ता कंपनी ने मूल-स्वामी से रकम प्राप्त कर निवेशक को पहुंचा दी है।
**पास थ्रू प्रमाणपत्र** (लघुरूप:पी.टी.सी) वे प्रमाणपत्र होते है, जो गिरवी रखी गई संपत्ति के एवज में निवेशक को जारी किये जाते हैं। पीटीसी प्रमाणपत्र बैंक या अन्य वित्तीय संस्थानों द्वारा निवेशकों को जारी किए जाने वाले बॉन्ड या डिबेंचर के समान होते हैं। मात्र पीटीसी को *अंडरलाइंग सिक्योरिटीज* के एवज में जारी किया जाता है। सिक्योरिटीज पर मिलने वाला ब्याज निवेशक को निश्चित आय के रूप में होता है। प्रायः पीटीसी में वित्तीय संस्थाएं जैसे-बैंक, म्यूचुअल फंड और बीमा कंपनियां निवेश करती हैं। पास थ्रु सर्टिफ़िकेट का सीधा और सरल अर्थ है, कि जारीकर्ता कंपनी ने मूल-स्वामी से रकम प्राप्त कर निवेशक को पहुंचा दी है। इसके बारे में विस्तृत ब्यौरे हेतु आवश्यक है कि **सिक्योराइटेजेशन** का भी ज्ञान हो।

## सिक्योराइटेजेशन
बैंक और अन्य वित्तीय संस्थाएं ग्राहकों को जो ऋण या सेवाएं उपलब्ध कराती हैं, उन पर उन्हें ब्याज मिलता है या मूलधन वापस मिलता है। सिक्योराइटेजेशन के तहत मिलने वाली रकम या आय को ऋण योजनाओं (डेट इंस्ट्रुमेंट) में परिवर्तित कर निवेशकों को फिर बेचा जाता है। इसके लिए मूल कंपनी या बैंक एक विशिष्ट उद्देश्य वाहन (*स्पेशल पर्पस व्हीकल* या एस.पी.यू) का प्रावधान करता है, जो ऋण योजनाएं जारी करने का काम करती है। बाजार में इस बनायी हुई ऋण योजना (डेट इंस्ट्रुमेंट) की बिक्री से मूल कंपनी को रकम वापस प्राप्त होती है। वह कंपनी इस रकम या फंड का प्रयोग अपने कारोबार के लिए कर सकती है। 

जब कोई निवेशक *डेट इंस्ट्रुमेंट* खरीदता है तो उसे पीटीसी जारी किया जाता है। इसका अर्थ यह नहीं है कि पीटीसी के अंडरलाइंग एसेट पर निवेशक का पूर्ण-अधिकार होता है। जब मूल कंपनी को दिए गए ऋण की रकम या ऋण पर ब्याज मिलता है तो वह उसे एसपीवी को स्थानांतरित कर देती है। एसपीवी इस रकम को तय आय (फिक्स्ड इनकम) के रूप में निवेशकों को दे देती हैं।

ये प्रमाणपत्र दो प्रकार के होते हैं- **पास थ्रू सर्टिफिकेट** और **पे थ्रू सर्टिफिकेट**। पास थ्रू सर्टिफिकेट में कंपनी को ऋण पर मिलने वाला ब्याज या मूलधन सीधे निवेशक को दिया जाता है। पे-थ्रू सर्टिफिकेट में ब्याज या मूलधन की रकम निवेशक को नहीं दी जाती बल्कि इसके बदले निवेशकों को एसपीवी द्वारा नई सिक्योरिटीज जारी की जाती हैं।

## सन्दर्भ

## बाहरी कड़ियाँ

श्रेणी:वित्त
श्रेणी:अर्थ व्यवस्था
श्रेणी:हिन्दी विकि डीवीडी परियोजना
एमटीएन समूह

**एमटीएन समूह** दक्षिण अफ़्रीका-आधारित एक बहुराष्ट्रीय मोबाइल दूरसंचार कंपनी है। ये अफ़्रीका और मध्य पूर्वईय देशों में कार्य करती है। 
[left|thumb|[दक्षिण अफ़्रीका में एमटीएन मोबाइल की दुकान]]
## सन्दर्भ

## बाहरी कड़ियाँ
* एम.टी.एन समूह
* 2007 वार्षिक रिपोर्ट

श्रेणी:मोबाइल फोन कंपनियां
श्रेणी:दक्षिण अफ़्रीका
श्रेणी:१९९४ की स्थापनाएं
श्रेणी:अफगानिस्तान
श्रेणी:युगांडा
श्रेणी:यमन
श्रेणी:दूरसंचार कंपनियां
श्रेणी:जॉहन्नस्बर्ग